jkorsvik/nowiki_second_scrape_merged huggingface dataset:
Agence française de développement

Agence française de développement (AFD, norsk: Det franske utviklingsbyrået) er en fransk, statlig finansierings- og utviklingsinstitusjon. Det er aktiv i 90 land.
AFD har hovedkontor i Paris og et kontor i Marseille. Det har 70 kontorer utenfor europeisk Frankrike. I tillegg til engasjement i andre land, er AFD også aktiv i franske oversjøiske besittelser, både i oversjøiske departementer og i oversjøiske samfunn.I desember 2021, opprettet under navnet Caisse centrale de la France libre i 1941, kunne den offentlige finansinstitusjonen endre navn igjen i løpet av de kommende månedene, 80 år etter lanseringen. Eller et prosjekt i refleksjonsprosess, som også inkluderer en overhaling av driften og utviklingspolitikken, som "fremstår som uegnet i forhold til vår erfaring", ifølge direktøren Rémy Rioux.


== Referanser ==


== Eksterne lenker ==
(fr) Offisielt nettsted 
(en) Offisielt nettsted 
(es) Offisielt nettsted 
(pt) Offisielt nettsted 
(en) Agence française de développement – kategori av bilder, video eller lyd på Commons
Jens Glatved

Jens Glatved (født 26. januar 1792 i Norderhov, død 27. juni 1837 i Vestby) var en norsk lærer, prest og stortingsrepresentant.
Han var sønn av res.kap. i Norderhov Otto Christian Glatved og Helene Magdalene Holm. Han ble student i 1812, og arbeidet som huslærer i Danmark, bestyrer av en privat skole i Drøbak og  ved latinskolen i Kristiania før han ble cand.theol i 1825. Han ble sogneprest i Gildeskål i 1825 og så i Vestby i 1834.Glatved var valgt som 3. representant fra Nordlandenes amt til Stortinget i perioden 1833-1835. Han var første vara perioden 1830–1832.Jens Glatved var gift med Sophie Hedevig Nerenst Bay, datter av toldkasserer i Drøbak Hans Peter Bay og Henricka C. Bay.


== Referanser ==


== Eksterne lenker ==
(no) Jens Glatved hos Norsk senter for forskningsdata
Henrik Helliesen (1790–1861)

Henrik Helliesen (født 29. september 1790 i Stavanger, død 10. mai 1861 i Fredrikshald) var en norsk toller og stortingsrepresentant. Han var Bodøs første toller, og hadde en sentral rolle i den såkalte «Bodøsaken».Han var sønn av skipsfører Ole Helliesen og Kari Thorsdatter Grødem. Skipsreder, stortingsrepresentant og ordfører i Stavanger Ole Helliesen var hans bror.
Helliesen var tollbetjent i Egersund før han ble toller i Bodø i 1817. Fra 1831 var han tollkasserer i Fredrikshald. Fornavnet hans staves også Henrich.Helliesen var valgt som 2. representant fra Nordlandenes amt til Stortinget i perioden 1830–1832. Han var første vararepresentant i perioden 1827–1829. Han ble innkalt i 1828 da Arnoldus Schytte ikke kunne møte, men meldte også selv forfall. I perioden 1848–1850 representerte han Fredrikshald på Stortinget.Henrik Helliesen var gift to ganger, først med Gurine Laurentze Schancke og så med Anne Mathilde Elisabeth Hansen. Hans var far til Henrik Laurentius Helliesen og Ole Theodor Harboe Helliesen som begge senere ble stortingsrepresentanter.


== Referanser ==


== Litteratur ==
Axel Coldevin (1966). Bodø by 1816-1966. Bodø. 
Haffner, Vilhelm (1949). Stortinget og statsrådet : med tillegg til Tallak Lindstøl: Stortinget og Statsraadet 1814-1914. B. 1 : Biografier med tillegg til Tallak Lindstøl: Stortinget og Statsraadet 1814-1914. Oslo: Aschehoug. s. 24. 
Alf Kiil (1989). Før Bodø ble by : Hundholmens historie og forspillet til Bodøsaken. Bodø. ISBN 8299178800. 
Tallak Olsen Lindstøl (1914). Stortinget og statsraadet : samt tillæg. B. 1 D. 2 : Biografier A-K. Kristiania. s. 365–66. 
Knut Moe, red. (1961). Bodin bygdebok. Bodø: Bodø kommune. 


== Eksterne lenker ==
(no) Henrik Helliesen hos Norsk senter for forskningsdata
«Aranui 3»

«Aranui 3» er et kombinert frakte- og passasjerskip. Det går med last og passasjerer mellom Papeete på Tahiti og Marquesasøyene.
«Aranui 3» eies av rederiet Compagnie Polynesienne de Transport Maritime (CPTM). Det er registrert i Fransk Polynesias skipsregister og fører fransk flagg. Skipet ble bygget i Romania i 2002 og satt i trafikk året etter.
Skipet har plass til 200 passasjerer. «Aranui 3» har lugarer beregnet på turister og reiser med skipet markedsføres internasjonalt.
Rundturen fra Tahiti til Marquesasøyene og tilbake tar 14 dager. På vegen går skipet innom Tuamotuøyene, der Fakarava besøkes på tur ut fra Papeete og Rangiroa på hjemtur. På Marquesasøyene  er skipet innom Ua Pou, Nuku Hiva, Hiva Oa, Fatu Hiva, Tahuata og Ua Huka.«Aranui 3» er det tredje fartøyet som bærer navnet «Aranui».


== Referanser ==


== Eksterne lenker ==
Offisielt nettsted 
(en) Aranui 3 (ship, 2002) – kategori av bilder, video eller lyd på Commons 
(en) IMO 9245354 – kategori av bilder, video eller lyd på Commons 
(en) «Aranui 3» – Den internasjonale sjøfartsorganisasjonen
Bønsnesveien

Bønsnesveien (71-521, 2-522, spredte husnummer) er en vei på Røyse i Hole kommune. Den er en del av Fylkesvei 2856
Veien er en sidevei til Røyseveien, sørdover fra denne. Den starter ved Trongmoen, og går sørvestover ned til sydenden av Røysehalvøya, der den dreier nordvestover og ender opp der Hundstadveien går over i Gomnesveien. Veien ligger cirka 83 meter over havet ved avkjøringen fra Røyseveien.Hvalheim Bo og Servicesenter har adresse Bønsnesveien 520, Solstad Bo- og Omsorgssenter har adresse Bønsnesveien 520 og Elstøen Gartneri har adresse Bønsnesveien 440.


== Bildegalleri ==

		


== Referanser ==


== Eksterne lenker ==
(en) Bønsnesveien – kategori av bilder, video eller lyd på Commons
Norderhovsveien

Norderhovsveien (9-43, 2-6) er en vei på Norderhov i Ringerike kommune, og er en del av Fylkesvei 2854.
Norderhovsveien går vestover fra Osloveien (E16) på Botilrud, og går vestover forbi Norderhov kirke, der Norderhovsbakken går opp til kirken. Den går bort til Storelva, der Busundveien kommer inn på Norderhovsveien, og dreier sørover mot Helgelandsmoen. I kommunegrensen mot Hole kommune bytter veien navn til Gomnesveien.I sørenden mot Hole er Elvelyveien og Bjerkelyveien sideveier. Den ligger cirka 97 meter over havet ved Norderhov kirke.


== Bildegalleri ==

		


== Se også ==
Norderhovsgata


== Referanser ==


== Eksterne lenker ==
(en) Norderhovsveien – kategori av bilder, video eller lyd på Commons
Gomnesveien

Gomnesveien (23-495, 2-792) er en vei på Røyse i Hole kommune i Viken. Den er en del av Fylkesvei 2854.
Veien starter i grenda Leinetajet, der Bønsnesveien møter Hundstadveien, og går nordover. Den går langs vestsiden av Røyse, forbi blant annet Tyrifjord videregående skole og Onsakervika camping. Den dreier nordøstover, og går på østsiden av Helgelandsmoen Næringspark, og endrer navn til Norderhovsveien ved kommunegrensen mot Ringerike kommune.Veien ligger cirka 141 meter over havet i sørenden.Sideveier til Gomnesveien er Hodteveien, Rudshaugen, Tyrifjordveien, Sersjantløkka, Løkkebakken, Langløkka, Fjellsveien, Dronning Ingeborgs vei, Moloveien, Hagastuveien, Nordre Gomnesvei, Dæliveien, Åsbakken, Frøysugata, Stadumveien, Domholtveien, Kirkebakken, Sandbyveien, Svingerudveien, Skauveien, Portveien, Solengveien og Rønningsveien.


== Bildegalleri ==

		
		


== Se også ==
Nordre Gomnes vei


== Referanser ==


== Eksterne lenker ==
(en) Gomnesveien – kategori av bilder, video eller lyd på Commons
Hundstadveien

Hundstadveien (67-343, 2-392, spredte husnummer) er en vei på Røyse i Hole kommune. Den er en del av Fylkesvei 2854.
Veien starter i krysset Røyseveien / Prestegårdsveien, og går sørover. Ved Søndre Leine gård dreier den nordvestover, og ved Leinetajet går den over i Gomnesveien. Den er cirka 4 km lang.Sideveier til Hundstadveien er, fra nord til sør:

Bygata
Skarpsnogata
Fjellsveien
Søholsgata
Dakotaveien
Mosengbakken
Bønsnesveien


== Bildegalleri ==

		
		
		


== Referanser ==


== Eksterne lenker ==
(en) Hundstadveien – kategori av bilder, video eller lyd på Commons
Røyseveien

Røyseveien (1-533, 28-530) er en vei på Røyse i Hole kommune. Den er en del av Fylkesvei 2854.
Røyseveien starter i Vik i Hole, ved Steinsfjorden, der Shell Steinsfjorden har adresse Røyseveien 1. Den går vestover forbi Vik Torg, og krysser Viksveien før den fortsetter vestover over Løkenmoen, Kjellerberget og Svensrud, der man kan ta av opp Trongmoen til Svendsrudmoen stadion. Veien ender opp i Frøyhov gård, som har adresse Røyseveien 531. Veien har spredt bebyggelse, med noe fortetting i Vik og på Svensrud, og ligger cirka 125 meter over havet ved Frøyhov gård.Sideveier til Røyseveien er Viksveien, Gamleveien, Brattbakken, Løkenmoveien, Løkenenga, Biliveien, Blomshøgda, Viksenga, Ole Rytteragersvei, Jomfrulandsveien, Selteveien, Trongmoen, Bygata, Meieriveien, Prestegårdsveien og Hundstadveien.


== Bildegalleri ==

		
		


== Referanser ==


== Eksterne lenker ==
(en) Røyseveien – kategori av bilder, video eller lyd på Commons
Ricardo Rodríguez (fotballspiller)

Ricardo Iván Rodríguez Araya (født 25. august 1992) er en sveitsisk-spansk-chilensk fotballspiller som spiller for den italienske klubben Torino FC.Han har også spilt for den sveitsiske klubben FC Zürich.
Hans far er spansk og hans mor er chilensk. SpVgg Greuther Fürths Roberto Rodríguez og Arminia Bielefelds (på lån fra VfL Wolfsburg) Francisco Rodríguez er hans brødre..


== Landslaget ==
Han var med på å vinne U-17 VM med det sveitsiske U17 landslaget i 2009. Han debuterte for Sveits den 7. oktober 2011 i en EM kvalifiseringskamp mot Wales, en kamp som endte med et 0–2 tap. 
Han ble tatt ut i Sveits' EM-tropp til EM i Frankrike 2016.Han ble tatt ut i Sveits' tropp til VM i fotball 2018 i Russland.Han ble tatt ut i Sveits' EM-tropp til EM i fotball 2021.Han ble tatt ut i Sveits' tropp til VM i fotball 2022 i Qatar.


== Meritter ==
Sveits U-17U-17 VM: 2009


== Referanser ==


== Eksterne lenker ==
(de) Ricardo Rodríguez – Munzinger Sportsarchiv 
(en) Ricardo Rodríguez – Olympedia 
(en) Ricardo Rodríguez – Sports-Reference (OL-resultater – arkivert) 
(en) Ricardo Rodríguez – FIFA 
(en) Ricardo Rodríguez – UEFA 
(fr) Ricardo Rodríguez – LÉquipe 
(en) Ricardo Rodríguez – Transfermarkt 
(en) Ricardo Rodríguez – national-football-teams.com 
(en) Ricardo Rodríguez – WorldFootball.net 
(en) Ricardo Rodríguez – Soccerbase.com 
Profil på FC Zürich
Matavaa o te Fenua Enata

Matavaa o te Fenua Enata eller Festival des arts des îles Marquises er en kulturfestival som arrangeres på Marquesasøyene i Fransk Polynesia.
Festivalen ble første gang arrangert i 1987 etter initiativ fra foreningen  Motu Haka o te Fenua Enata. Den holdes hvert fjerde år og roterer mellom det tre mest folkerike øyene, Ua Pou, Nuku Hiva og Hiva Oa. I tillegg er det siden 2006 arrangert minifestivaler på de mindre øyene, også disse hvert fjerde år.
Programmet består av sang og dans, demonstrasjon av tradisjonelt kunsthåndverk, tatovering og kanobygging, tradisjonell matlaging og sport. Deltakerne kommer fra Marquesasøyene, øvrige øygrupper i Fransk Polynesia og fra andre land om områder i Stillehavet.


== Referanser ==
Arthur Purves Phayre

Arthur Purves Phayre (født 7. mai 1812 i Shrewsbury, død 14. desember 1885 i Bray ved Dublin) var britisk koloniadministrator og offiser.


== Liv og virke ==
Han ble med i hæren i India i 1828. I 1846 ble han assistent til den britiske kommissæren i Tenasserim og senere selv kommissær i Arakan i 1849 og i Pegu i  1852. Phayre. I 1855 ble han major og 1857 sendt i diplomatisk oppdrag til det burmesiske hoff.
Han ble i 1862 britisk guvernør (chief commissioner) over hele provinsen Britisk Burma (Arakan, Irrawaddy, Pegu og Tenasserim) og forble i denne posten til 1867.Phayre var årene 1874–1878 guvernør for Mauritius og ble i 1877 generalløytnant. 
Phayre skrev History of Burma (1883). En statue over ham ble i 1885 reist i Rangoon. 
En rekke dyr er blitt oppkalt etter ham:

Phayre's Leaf Monkey, Trachypithecus phayrei
Indochinese Flying Squirrel, Hylopetes phayrei
Phayre's Squirrel, Callosciurus phayrei
Eared Pitta, Pitta phayrei
Brown Asian Forest Tortoise, Manouria emys phayrei subspecie av Manouria emys


== Referanser ==
Ricardo van Rhijn

Ricardo van Rhijn (født 13. juni 1991) er en nederlandsk fotballspiller med curaçanske aner som fra 30. juni 2021 er klubbløs. Han spilte tidligere for det nederlandske landslaget. 


== Landslaget ==
Han debuterte for det nederlandske landslaget i en treningskamp mot Belgia den 15. august 2012.


== Meritter ==
AjaxEredivisie (3): 2011–12, 2012–13, 2013–14Club BruggeBelgisk Supercup (1): 2016IndividueltAFC Ajax Talent of the Year (1): 2011–12


== Referanser ==


== Eksterne lenker ==
(en) Ricardo van Rhijn – UEFA 
(en) Ricardo van Rhijn – Transfermarkt 
(en) Ricardo van Rhijn – national-football-teams.com 
(en) Ricardo van Rhijn – WorldFootball.net 
(en) Ricardo van Rhijn – FootballDatabase.eu 
(en) Ricardo van Rhijn – Soccerway 
(en) Ricardo van Rhijn – EU-Football.info 
(en) Ricardo van Rhijn – FBref 
(es) Ricardo van Rhijn – as.com 
Holland U17 stats på OnsOranje
Holland U19 stats på OnsOranje
Holland U21 stats på OnsOranje
Tattoonesia

Tattoonesia er et arrangement for tatovering som arrangeres i Fransk Polynesia. Festivalen kom i gang i 2005 for å blåse nytt liv i denne tradisjonelle formen for polynesisk kroppsdekorering.Franskpolynesiske tatoverere som Manu Farrarons har deltatt i festivalen. Det har også vært deltagere fra andre land.


== Referanser ==
Borghild Bondevik Haga

Borghild Bondevik Haga (født 8. desember 1906 i Austre Moland, død 12. april 1990) var en norsk politiker for Venstre. Hun representerte Vestfold på Stortinget i perioden 1965–69. Hun var da medlem av landbrukskomiteen. Hun var den siste personen som representerte Venstre fra Vestfold på Stortinget frem til Carl-Erik Grimstad ble valgt i 2017. 
Haga var medlem av Brunlanes kommunestyre fra 1959 til 1965 og av Vestfold fylkesskolestyre fra 1968 til 1975, fra 1972 som formann.
Hun var formann i Norges Husflidslag fra 1968 til 1974 og deretter fram til 1980 formann i styret for lagets kurssenter i Gjerstad.
Haga var ansatt som sekretær i KFUK i Kristiansand fra 1933 til 1935. Deretter var hun gardbruker.
Hun var i slekt med KrF-politikerne Kjell Bondevik og Kjell Magne Bondevik.


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(no) Borghild Bondevik Haga hos Stortinget 
(no) Borghild Bondevik Haga hos Norsk senter for forskningsdata
Hakluyt Society

Hakluyt Society er et selskap stiftet i London i 1846 med det formål å utgi eldre reiseskildringer. Selskapet er oppkalt etter den britiske geografen Richard Hakluyt (1552–1616).
Selskapets hovedaktivitet er en publikasjon av vitenskapelig kommenterte utgaver av de viktigste kilder for reiser foretatt til de forskjelligste fjerne verdensdeler. Dette omfatter både områdenes geografi, etnologi og naturhistorie. Alle utgivelser skjer på engelsk.
Hakluyt Societys utgivelser favner reisende som for eksempel Ibn Battuta, Fabian Gottlieb von Bellingshausen, Pedro de Cieza de León, John Cabot, Kristoffer Columbus, Cosmas Indicopleustes, James Cook, Vasco da Gama, Humphrey Gilbert, La Pérouse, Ludwig Leichhardt, Afonso de Albuquerque, Louis Antoine de Bougainville, Semjon Ivanovitsj Dezjnjov, Jean Barbot, Villem av Rubruk, Plano Carpini, Rashid ad-Din, Pegolotti, Marignolli, Benedikt Goës, William Hedges, Alvaro de Mendaña, Leo Africanus, Ma Huan, Olaus Magnus, Francisco Álvares, François Pyrard, Hernando Cortez, Garcilaso de la Vega, Juan González de Mendoza, Sigmund von Herberstein, Walter Raleigh, Francis Drake, William Baffin, Abbé Carré, A. J. Mounteney-Jephson, Johann Reinhold Forster, Jens Munk og George Vancouver.
Det finnes også en datterorganisasjon, stiftet i 1996 ved John Carter Brown Library ved Brown University: American Friends of the Hakluyt Society.


== Litteratur ==
R. C. Bridges & P. E. H. Hair (red).: Compassing the Vaste Globe of the Earth, Studies in the History of the Hakluyt Society, London, 1996
Roy Bridges, 'William Desborough Cooley (1795–1883)': Geographers Biobibliographical Studies, 27, 2008, s. 43–62
G. R. Crone: «"Jewells of Antiquitie", the Work of the Hakluyt Society», i The Geographical Journal, 128, 1962
William Foster: «The Hakluyt Society, a Retrospect 1846–1946», i Edward Lynam (red.): Richard Hakluyt & his Successors, A Volume issued to commemorate the Centenary of the Hakluyt Society, London, 1946
Dorothy Middleton: «The Early History of the Hakluyt Society 1847–1923», i The Geographical Journal, 152, 1986, s. 217–224
Dorothy Middleton: «The Hakluyt Society 1846–1923», i Annual Report for 1984, Hakluyt Society, s. 12–23


== Eksterne lenker ==
Offisielt nettsted 
(en) Hakluyt Society – kategori av bilder, video eller lyd på Commons  (se for eksempel "Complete bibliography")
Bodil Finsveen

Bodil Finsveen (født 23. september 1934 i Fåberg, død 14. oktober 2008) var en norsk politiker for Senterpartiet. Hun representerte Oppland på Stortinget i perioden fra 1973 til 1977. Hun var da innvalgt på ei fellesliste med Venstre. I perioden etter var hun vararepresentant. I hovedperioden var hun medlem av administrasjonskomiteen.
Finsveen hadde utdanning fra Statens lærerskole i husstell og arbeidde i flere perioder som husstellærer. Fra 1959 til 1962 var hun konsulent i Landsforeningen for kosthold og helse, og fra 1978 var hun tilsatt i familie- og likestillingsavdelingen i Forbruker- og administrasjonsdepartementet.
Finsveen var medlem av Gran kommunestyre fra 1968 til 1975 og varamedlem av Oppland fylkesting fra 1972 til 1975. Hun meldte seg ut av Senterpartiet i 1983.


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(no) Bodil Finsveen hos Stortinget 
(no) Bodil Finsveen hos Norsk senter for forskningsdata
Gliese 667

Gliese 667, også kalt 142 G. Scorpii, er en trippelstjerne i stjernetegnet Skorpionen som befinner seg 22.1 lysår unna vårt solsystem. Den største stjernen, Gliese 667 A, er en orange dverg med omkring 73%  av solens masse og 76% av solens radius. Gliese 667 B er en noe eldre orange dverg med omkring 69% av solens masse. Gliese 667 C er den minste av de tre stjernene. Den er en rød dverg med bare 31% av solens masse og 42% av dens radius. For det nakne øye ser stjernesystemet samlet ut som en enkeltstjerne med absolutt størrelsesklasse 5.89. Systemet har en relativt høy egenbevegelse på mer enn et buesekund i året.
Gliese 667 C er omgitt av minst fem eksoplaneter, mens ytterligere to planeter ennå ikke er bekreftet.


== Referanser ==
Marta Marie Nielsen

Marta Marie Nielsen (født 26. mars 1881 i Kristiania, død 15. juni 1948) var en norsk politiker for Arbeiderpartiet. Hun var stortingsrepresentant fra Akershus i perioden 1937–1945. Hun var da medlem i helsekomiteen.
Nielsen tok høyere lærerprøve ved Holmestrand offentlige lærerskole i 1906 og studerte videre ved Statens Lærerhøjskole i København i 1907–1908. Hun arbeidde ved skoler i Bærum og Ringsaker og fra 1914 ved Snarøya skole i Bærum. Herfra fikk hun avskjed 26. mars 1941.
Nielsen var medlem av Bærum herredsstyre 1922–1925 og 1931–1937.


== Referanser ==


== Kilder ==
Biografiske opplysninger hos Norsk samfunnsvitenskapelig datatjeneste; besøkt 30. juni 2013.


== Eksterne lenker ==
(no) Marta Marie Nielsen hos Norsk senter for forskningsdata
William John Gill

William John Gill (født 10. september 1843 i Bengaluru i India, død 11. august 1881 ved Kalaat en Naht i Egypt) var en britisk offiser og oppdagelsesreisende. 
Han tjenestegjorde årene 1864–1873 i den britisk-indiske hær som ingeniøroffiser i India, besøkte i 1873 (med Baker Pasha) det nordlige Persia og det russiske grenseområdet, og reiste 1877–1878 gjennom det sørlige Kina i retning fra Shanghai til Bhamo i øvre Burma. 
Ved utbruddet av den anglo-egyptiske krig fikk han i oppdrag å beskytte Suezkanalen mot beduinene. Under denne tjenesten ble han overfalt og drept.


== Reiseskildring ==
The river of Golden Sand : the narrative of a journey through China and Eastern Tibet to Burmah. 2 bind. 1880.


== Referanser ==
Fernando Luiz Roza

Fernando Luiz Roza, (født 4. mai 1985) bedre kjent som Fernandinho, er en brasiliansk fotballspiller som spiller for Atlético Paranaense.Han har tidligere spilt for den brasilianske klubben Atlético Paranaense og den ukrainske klubben Sjakhtar Donetsk. Den 6. juni 2013 signerte han en fireårskontrakt med Manchester City. Han har blitt kåret til den beste brasilianske fotballspilleren som noensinne har spilt for Sjakhtar av fansen.


== Landslaget ==
Fernandinho debuterte for det brasilianske landslaget den 11. august 2011 i en treningskamp mot Tyskland, en kamp Tyskland vant 3-2. Han scoret sitt første mål for landslaget i en treningskamp mot Sør-Afrika den 5. mars 2014, en kamp Brasil vant 5-0. Han ble tatt ut til å representere Brasil i fotball-VM 2014. Fernandinho scoret sitt første VM-mål i gruppespillskampen mot Kamerun.Han ble tatt ut i Brasils tropp til VM i fotball 2018 i Russland.


== Meritter ==
Shakhtar DonetskPremyer-Liha (6): 2005–06, 2007–08, 2009–10, 2010–11, 2011–12, 2012–13
Den ukrainske fotballcupen (4): 2007–08, 2010–11, 2011–12, 2012–13
Den ukrainske supercupen (3): 2008, 2010, 2012
UEFA-cupen (1): 2008–09Manchester CityPremier League (5): 2013/14, 2017/18, 2018/19, 2020/21, 2021/22
FA-cupen (1): 2018/19
EFL-cupen) (6): 2013–14, 2015–16, 2017–18, 2018–19, 2019–2020, 2020-21FA Community Shield (1): 2018

BrasilU-20 VM (1): 2003
Copa América (1): 2019Individuelt

Årets spiller hos Shakhtar Donetsk (1): 2007–08
Golden Football of Ukraine Top Player of the Ukrainian Premier League (1): 2007–08


== Referanser ==


== Eksterne lenker ==
Offisielt nettsted 
(en) Fernandinho – kategori av bilder, video eller lyd på Commons 
(en) Fernando Luiz Roza – FIFA 
(en) Fernando Luiz Roza – UEFA 
(fr) Fernando Luiz Roza – LÉquipe 
(en) Fernando Luiz Roza – Transfermarkt 
(en) Fernando Luiz Roza – national-football-teams.com 
(en) Fernando Luiz Roza – WorldFootball.net 
(en) Fernando Luiz Roza – Soccerbase.com 
(en) Fernando Luiz Roza – FootballDatabase.eu 
(en) Fernando Luiz Roza – Soccerway 
(en) Fernando Luiz Roza – PlaymakerStats.com 
Fernandinhos offisielle nettsider
Fernandinhos profil på FC Shakhtar Donetsk nettside.
Helga Ramstad

Helga Anna Augusta Ramstad (født 8. januar 1875 i Gullan i Hillestad, død 20. mars 1956) var en norsk politiker for Arbeiderpartiet. Hun var stortingsrepresentant fra Akershus i perioden 1934–36. Hun var da medlem i sosialkomiteen.
Ramstad var fra 1921 til 1941 ansatt som vaktmester ved Østre Akers middelskole.
Hun var formann i Akershus arbeiderpartis kvinneutvalg og medlem av kvinnesekretariatet i partiet. Hun satt i Arbeiderpartiets sentralstyre fra 1933 til 1936.
Ramstad var medlem av Aker formannskap fra 1916 til 1919 og herredsstyret fra 1928 til 1931. 


== Referanser ==


== Kilder ==
Biografiske opplysninger hos Norsk samfunnsvitenskapelig datatjeneste; besøkt 30. juni 2013.


== Eksterne lenker ==
(no) Helga Ramstad hos Norsk senter for forskningsdata